KUU-portalen - Styrelsen for It og Læring
KUU-portalen
KUU-portalen er et værktøj for institutioner, der udbyder Kombineret Ungdomsuddannelse (KUU). Portalen bruges til administration af elever, deres undervisningsaktiviteter og virksomhedspraktik. Portalen bruges primært af KUU-kontaktpersoner.
KUU-portalen bruges til elevadministration på Kombineret Ungdomsuddannelse (KUU). Kombineret Ungdomsuddannelse udbydes af udvalgte erhvervsskoler, produktionsskoler og VUC. KUU-kontaktpersonerne opretter og vedligeholder KUU-elevernes forløbsplaner i portalen i forbindelse med tilrettelæggelse og gennemførelse af den enkelte elevs kombinerede ungdomsuddannelse.
Kombineret Ungdomsuddannelse varer to år og giver færdigheder til at varetage et job inden for bestemte erhvervstemaer og mulighed for videre uddannelse. Uddannelsen består af værkstedsundervisning, hvor teori og praksis kombineres, af erhvervstræning i en virksomhed, samt af almene fag som fx eksempelvis dansk og matematik.
Administrativt system for KUU-udbydere
KUU-portalen er KUU-kontaktpersonens administrative system.
KUU-portalen rummer elevers stamdata, skema og fravær, aktiviteter og erhvervstræningsforløb samt bedømmelse og prøver.
Portalen åbner desuden mulighed for vejlederens arkivering af egne notater og af elevrelevante dokumenter. Det er muligt at udskrive formularer og beviser fra portalen, fx erhvervstræningsaftale, uddannelsesbevis samt kompetencebevis for delvist gennemført KUU.
KUU-portalen vedligeholdes løbende fx i forbindelse med en ny bekendtgørelse på området.
Ny funktionalitet på baggrund af brugerønsker indsendt til supporten i Styrelsen for It og Læring kan også implementeres.
Læs mere om side om Kombineret Ungdomsuddannelse (KUU) (uvm.dk)
Indmeld supportsag
Bekendtgørelse af lov om kombineret ungdomsuddannelse LBK nr. 779 af 15/06/2015 (retsinformation.dk)
Bekendtgørelse om kombineret ungdomsuddannelse LBK nr. 793 af 23/06/2015 (retsinformation.dk)
Instruks for tilskud til kombineret ungdomsuddannelse (pdf)
Brugervejledning til KUU-portalen (pdf)
+45 2523 4228